पाएं अपने शहर की ताज़ा ख़बरें और फ्री ई-पेपरडाउनलोड करें
जेएलएन स्थित वाॅर-रूम में जिला स्तरीय अधिकारियों एवं चिकित्सा अधिकारियों के साथ समीक्षा बैठक हुई। इसमें अस्पताल परिसर में निर्माणाधीन ऑक्सीजन प्लांट में चल रहे कार्याे का जायजा लिया। बैठक में पीएमओ डाॅ. शंकरलाल को निर्देश दिए कि जेएलएन में भर्ती कोरोना मरीजों की प्रतिदिन दो बार डाक्टर व चार बार नर्सिंग स्टाफ स्वास्थ्य के बारे में जानकारी लेंगे और कोरोना मरीजों की स्वास्थ्य जांच कर, आवश्यक स्वास्थ्य संबंधी सलाह देंगें।
वाॅर रूम में नियुक्त तीन डॉक्टर पूर्व में प्राप्त काॅल की ओर से परामर्श लेने वाले 5 मरीजों से प्रतिदिन प्रत्येक डॉक्टर वीडियो काॅल करके स्वास्थ्य संबंधी जानकारी लेंगे तथा उन मरीजों का हालचाल पूछकर आवश्यकता अनुसार स्वास्थ्य सलाह देंगे।
मेडिसिन किट दिया जाएगा
वाॅरू-रूम स्टाफ हर रोज 100 कोरोना मरीजों से बात कर इलाज संबंधी फीडबैक लेगें। कलक्टर डाॅ. जितेन्द्र सोनी ने पीएमओ शंकरलाल को निर्देश दिए कि जो लोग कोरोना जांच के लिए सैंपल करवाने आ रहे हैं प्रत्येक सैंपल कराने वाले व्यक्ति को मेडिसिन किट प्रदान करेंगे। मेडिसिन किट का उपयोग करने के बारे में भी सलाह देंगे। इससे सामान्य संक्रमित रोगियों का शुरूआती स्तर पर ही इलाज हो सके। लोगों की सैंपल रिपोर्ट में लगने वाले समय को कम करने का प्रयास किया जाए, इससे लोगों की सैंपल रिपोर्ट के आधार पर शीघ्र इलाज शुरू करने में आसानी होगी तथा साधारण व हल्के लक्षण दिखने वाले रोगियों को कोविड डेडिकेटेड अस्पताल में भर्ती करने की जरूरत नहीं होगी।
साफ-सफाई का रखा जाएगा विशेष ध्यान
बढ़ते कोरोना संक्रमण को ध्यान में रखते हुए अस्पताल के समस्त वार्डों में नियमित रूप से साफ-सफाई की जाएगी। साथ ही नगर परिषद के अधिकारी को निर्देश दिए कि कोविड-19 की दूसरी लहर ज्यादा घातक है। इसलिए शहर में साफ-सफाई की माकूल व्यवस्था रखें। वार्डों में हर रोज साफ-सफाई कर, कचरे का निस्तारण किया जाए तथा कहीं भी गंदगी नज़र नहीं आए यह सुनिश्चित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn